Teet Örd

Teet Örd (sündinud 18. juunil 1954) on eesti füüsik, Tartu Ülikooli emeriitprofessor. Lõpetas 1973. aastal Tartu 1. Keskkooli ja 1978. aastal Tartu Riikliku Ülikooli füüsika-keemiateaduskonna teoreetilise füüsika erialal. Kaitses 1984. aastal Eesti Teaduste Akadeemia Füüsika Instituudi juures füüsika-matemaatikakandidaadi väitekirja "Magnetindutseeritud nähtuste teooria nihketüüpi senjettelektrikutes", juhendaja Peet Konsin. 1978–1996 aspirant, nooremteadur, teadur ja vanemteadur Eesti Teaduste Akadeemia Füüsika Instituudis 1996–2009 Tartu Ülikooli teoreetilise füüsika dotsent 2009–2019 Tartu Ülikooli kondensaine teooria professor 2010–2015 Tartu Ülikooli füüsika instituudi väljateooria labori juhataja Alates aastast 2019 Tartu Ülikooli emeriitprofessor Loengukursused Tartu Ülikoolis teoreetilise füüsika erinevatest osadest (elektrodünaamika, statistiline füüsika, kvantmehaanika, matemaatiline füüsika), stohhastiliste protsesside teooriast, ülijuhtivusest ja kondensaine teooriast. Loengukursused tahkisefüüsikast ja termodünaamikast Lublini Tehnikaülikoolis. Teet Ördi peamisteks uurimisvaldkondadeks on olnud kondensaine teooria, struktuursed faasisiirded, ülijuhtivuse teooria, fluktuatsiooninähtused faasisiiretes ja stohhastilised protsessid. Ta on avaldanud töid (1) magnetvälja mõjust nihketüüpi ferroelektrikute ja ioonkristallide omadustele; (2) rõhu- ja kvantefektidest ferroelektrilistes faasisiiretes; (3) fluktuatsiooniefektidest, korrastuste ja termodünaamika iseärasustest ning ruumilistest mittehomogeensustest mitmekomponendilistes ülijuhtides; (4) kristalli struktuurse korrastuse ja elektronkorrelatsioonide vahelistest seostest; (5) stohhastilisest transpordist erinevates jõuväljades ning (6) faasisiirdega seotud juhuslikest protsessidest. Kõrgtemperatuurse ülijuhtivuse kahetsoonilinse stsenaariumi arendamine koos kolleegidega perovskiit-tüüpi süsteemide, fullereenühendite ja magneesiumdiboriidi omaduste seletamiseks. 2004 Eesti Vabariigi teaduspreemia 2010 Tartu Ülikooli aumärk 2019 Tartu Ülikooli medal Dependence of the ferroelectric characteristics of narrow-gap semiconductors on the magnetic field (kaasautor P. Konsin). // Ferroelectrics 45 (1982) 121. Two-band model for high-temperature superconductivity (kaasautorid N. Kristoffel, P. Konsin). // Rivista del Nuovo Cimento 17, No 9 (1994) 1. MgB2 two-gap superconductivity with intra- and interband couplings (kaasautorid N. Kristoffel, K. Rägo). // Europhys. Lett. 61 (2003) 109. Diffusion and coherence in tilted piecewise linear double-periodic potentials (kaasautorid E. Heinsalu, R. Tammelo). // Phys. Rev. E 70 (2004) 041104. Complementarity of phase transition and stochastic resonance in spatially restricted systems (kaasautorid A. Vargunin, R. Tammelo). // Phys. Rev. E 77 (2008) 061137. Relaxation of superconducting fluctuations in a two-component scenario with intra- and interband pairings (kaasautorid K. Rägo, A. Vargunin). // J. Supercond. Nov. Magn. 22 (2009) 85. Critical and non-critical coherence lengths in a two-band superconductor (kaasautorid K. Rägo, A. Vargunin). // J. Supercond. Nov. Magn. 25 (2012) 1351. Orbital effects on characteristic lengths in a two-orbital superconductor (kaasautorid G. Litak, R. Rägo, A. Vargunin). // phys. status solidi (b) 251 (2014) 697. Strong temperature effect on the sizes of the Cooper pairs in a two-band superconductor (kaasautorid K. Rägo, A. Vargunin, G. Litak). // Eur. Phys. J. B 91 (2018) 2. Kõrgkooli õpikud T. Örd, I.-I. Saarniit, K. Rägo, U. Kangro "Matemaatilise füüsika võrrandid". Tartu Ülikooli Kirjastus (2019) 503 lk. ISBN 978-9949-77-999-4 (pdf) T. Örd "Stohhastiliste protsesside teooria füüsikutele". Tartu Ülikooli Kirjastus (2022) 115 lk. ISBN 978-9916-27-078-3 (pdf) Tema isa August Örd oli metsateadlane, ema Lenna Örd oli bioloogia ja keemia õpetaja ning vend Tõnis Örd on molekulaar- ja rakubioloog, geneetik. Ta on abielus Ene Ördiga ning neil on tütred Ingrid Nuga, Maarja Örd ja Liisi Örd. "Eesti teaduse biograafiline leksikon. 4. köide, Sar-Y. Lisa". Teadusajaloo ja Teadusfilosoofia Eesti Ühendus. "Tartu Ülikooli loodus- ja täppisteaduste valdkonna emeriitprofessorid". Tartu Ülikool. "Tartu Ülikooli aumärgi kavalerid". Tartu Ülikool. "Tartu Ülikooli medali kavalerid". Tartu Ülikool. "T. Örd, I.-I. Saarniit, K. Rägo, U. Kangro, Matemaatilise füüsika võrrandid". Tartu Ülikooli Kirjastus. "T. Örd, Stohhastiliste protsesside teooria füüsikutele". Tartu Ülikooli Kirjastus. Teet Örd Eesti Teadusinfosüsteemis